Ученическа занималня „Слънчице“ /гр. София и гр. Перник/ организира Лятна занималня 2018 /за ученици 1-5 клас/ и Летен курс по Програмиране и роботика /за ученици 1-4 клас/.

Игровият подход, известен като „геймификейшън“, е един от възможните методи за подобряване на образованието и той може да бъде много добро допълнение към съществуващите образователни методи. Това каза съоснователят на сдружението „ПраВодач“ Васил Стойнов в предаването UpDate с водещ Бойчо Попов по Bloomberg TV Bulgaria.

Организацията започва дейността си през 2013 г. с идеята да обедини студенти от специалност „Право“, които развиват българското образование, като ограмотяват ученици във връзка с проблематиката на гражданското общество.

„Основният проблем, който успяхме да идентифицираме, е, че хората в България невинаги имат висока правна култура“.

Така Васил Стойнов и екипът му започват да преподават в училища, главно в София, на ученици в 10-и, 11-и и 12-и клас „основни правни въпроси като принцип за разделение на властите, конституция, върховенство на закона, избирателна система, трудови права, европейско право и ЕС и други подобни теми“.

Подходът им е практически. Стойнов даде пример с часа за принципа на разделение на властите:

„Разделяме класа на три политически групи, които току-що са влезли в парламента след избори. Започваме часа с това, че най-възрастният в класа трябва да прочете клетвата, която народните представители полагат. След това минаваме към процедурата по избор на правителство, така че учениците трябва да започнат помежду си процедура по консултации, така че да излъчат министър-председател. Той пък от своя страна трябва да номинира свои министри, те биват избрани с мнозинство от учениците и след това минаваме процедурата по даване на законодателно предложение и приемане на закон“.

За да надгради проекта си, екипът на „ПраВодач“ създава специално мобилно приложение, което да служи за целите и мисията на организацията. Играта „ПраВодач“ е адаптирана за деца, но е напълно приложима и за възрастни хора.

Източник: Блумбърг

Ученическа занималня „Слънчице“ /гр. София и гр. Перник/ организира Лятна занималня 2018 /за ученици 1-5 клас/ и Летен курс по Програмиране и роботика /за ученици 1-4 клас/.